Ավելին ասեմ, այսքան որ խոսում են հեղափոխություն, հեղափոխություն, ես չեմ համարում, որ դա եղել է հեղափոխություն, անկեղծ: Որովհետև որևէ հեղափոխության դեֆինիցիայի տակ դա չի տեղավորվում: Բայց սիրում են այդ բառը, թող օգտագործեն: Իմ տպավորությամբ՝ օգտագործում են այդ բառը մեկ պատճառով. եթե կա հեղափոխությունը, ուրեմն կա հակահեղափոխություն: Եվ այդ հեղափոխության ձեռքբերումները մենք պետք է պաշտպանենք հակահեղափոխականների դեմ պայքարելով: